ชายไทยกลับจากฟิลิปปินส์ ติด “โควิด” 1 ราย ป่วยสะสม 3,157 ราย ในปท.ยังเป็นศูนย์!
"โฆษก ศบค." เผยชายไทยกลับจากฟิลิปปินส์ ติด “โควิด” 1 ราย ป่วยสะสม 3,157 ราย ติดเชื้อในประเทศยังเป็นศูนย์ ต่อเนื่องกัน 30 วัน! 
"โฆษก ศบค." เผยชายไทยกลับจากฟิลิปปินส์ ติด “โควิด” 1 ราย ป่วยสะสม 3,157 ราย ติดเชื้อในประเทศยังเป็นศูนย์ ต่อเนื่องกัน 30 วัน!
24 มิ.ย. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 24 มิ.ย.63 เมื่อเวลา 11.30 น. ที่ทำเนียบรัฐบาล
โดยระบุว่า พบผู้ป่วยยืนยันติดเชื้อรายใหม่ 1 ราย ในสถานกักกันที่รัฐจัดให้ (State Quarantine) และไม่พบผู้ป่วยรายใหม่ภายในประเทศต่อเนื่องมาเป็นเวลา 30 วัน
สำหรับผู้ป่วยยืนยันสะสมล่าสุดอยู่ที่ 3,157 ราย วันนี้มีผู้ป่วยรักษาหายเพิ่มอีก 3 ราย ทำให้จำนวนผู้ป่วยรักษาหายแล้วรวม 3,026 ราย และยังมีผู้ป่วยรักษาตัวอยู่ในโรงพยาบาล 73 ราย ขณะที่ไม่มีผู้เสียชีวิตเพิ่ม ทำให้ยอดผู้เสียชีวิตสะสมอยู่ที่ 58 ราย
ทั้งนี้ ผู้ป่วยรายใหม่ เป็นชายไทย อายุ 31 ปี อาชีพพนักงานร้านอาหาร เดินทางกลับจากฟิลิปปินส์ถึงไทยในวันที่ 17 มิ.ย. เข้าพักใน State Quarantine ที่กรุงเทพฯ และตรวจหาเชื้อในวันที่ 22 มิ.ย. ผลตรวจพบติดเชื้อ แต่ไม่แสดงอาการ